**Tøyvettreglane**

* **Lytt til erfarne barnehagetilsette.**
* **Merk alt utstyret til barnet godt med namn.**
* **Ver rusta til leik i regn, vind og kulde.**
* **Gå ikkje i barnehagen utan ekstra skift.**
* **Vend i tide, det er inga skam å hente klede som er attgløymde heime.**
* **Hald både uteklede og inneklede reine – barn liker ikkje å kle på seg skitne klede.**

**Dersom du har gløymt ekstra klede som barnet treng, ringjer dei tilsette deg slik at du kan ta det med til barnehagen.**

**Kle barnet etter vêr og bevegelse**

**Om klede for aktive barnehagebarn**

**Det er ulike meiningar og oppfatningar om kva som er gode og riktige klede. Etter vår erfaring er det viktig å tenkje på dette:**

* **Barn skal lære å bli sjølvstendige, og då må kleda vere enkle å ta av og på.**
* **Klede må ikkje hemme barna i leik, motorisk aktivitet, meistring og opplevingar.**
* **Kleda skal halde barnet varmt og tørt – det er lurt å ha eit ekstra skift i barnehagen.**
* **Yttertøy skal ha refleks som er godt synleg.**
* **Barna treng solbriller når det er sol, for å beskytte auga sine.**
* **Regnklede skal alltid vere tilgjengelege når det er vått.**
* **Skoa må tørkast heime kvar dag.**
* **Dressen må passe årstida – det er lurt å ha éin vinterdress og éin sommardress.**

**Med dette håper vi at både små og store får varme, gode og aktive barnehageår!**

**Regnklede:** jakke og bukse, eller heil regndress. Hugs strikk under støvlane.

**Ullklede:** tynne ullklede og tjukk genser og bukse i ull eller fleece.

**Vottar:** ullvottar og vasstette vottar.

**Sokkar:** ullsokkar både inst og ytst.

**Dress:** vindtett og romsleg med strikk under skoa.

**Sko:** varme sko og cherroxar når det er vått. Sørg for at det er god plass til ullsokk.

**Lue og buff:** varm lue og buff/hals som beskyttar øyre, hals og kinn.